text: Туристи пострадаха при инцидент с лифт в Пампорово – Бебешки мол
  Три момичета от Турция са пострадали при инцидент с един от лифтовете в ски курорта Пампорово. Момичетата са били ударени от дърво, което се е наклонило към въжената линия заради натрупания по него сняг. Една от скиорките е паднала от седалката, която е била 4-5 метра над земята. Момичето, на 20 години, е прегледано, но няма сериозни травми, а само натъртвания. Заради инцидента лифтът е бил спрян за около 3 часа, а през това част от хората са останали на седалките, без да могат да слязат, съобщиха очевидци пред бТВ. Някои от скиорите, които са били на по-малка височина, са скочили от съоръжението, но други, са останали да висят часове наред в студеното време. В момента съоръженията в курорта работят без проблеми.